EUROOPAN PARLAMENTIN PÄÄTÖSLAUSELMA,  
annettu 17 huhtikuuta 2013,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan tautienehkäisy- ja -valvontakeskuksen talousarvion toteuttamisesta varainhoitovuonna 
2011  
EUROOPAN PARLAMENTTI,  joka  
— ottaa huomioon Euroopan tautienehkäisy- ja -valvontakeskuksen lopullisen tilinpäätöksen varainhoito ­
vuodelta 2011,  
— ottaa huomioon tilintarkastustuomioistuimen kertomuksen Euroopan tautienehkäisy- ja -valvontakeskuk ­
sen tilinpäätöksestä varainhoitovuodelta 2011 sekä keskuksen vastaukset (  1 ), 
— ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),  
— ottaa huomioon Euroopan unionin toiminnasta tehdyn sopimuksen 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. ke ­
säkuuta 2002 annetun neuvoston asetuksen (EY, Euratom) N:o 1605/2002 (  2 ) (varainhoitoasetus) ja 
erityisesti sen 185 artiklan,  
— ottaa huomioon unionin yleiseen talousarvioon sovellettavista varainhoitosäännöistä ja neuvoston ase ­
tuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamen ­
tin ja neuvoston asetuksen (EU, Euratom) N:o 966/2012 (  3 ) ja erityisesti sen 208 artiklan,  
— ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 
2004 annetun Euroopan parlamentin ja neuvoston asetuksen (EY) N:o 851/2004 (  4 ) ja erityisesti sen 
23 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta anne ­
tun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta 
varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 
2343/2002 (  5 ) ja erityisesti sen 94 artiklan,  
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan mietinnön sekä ympäristön, kansanterveyden ja elin ­
tarvikkeiden turvallisuuden valiokunnan lausunnon (A7-0082/2013),  
A. toteaa, että Euroopan tautienehkäisy- ja -valvontakeskus, jäljempänä ’keskus’, perustettiin asetuksella 
(EY) N:o 851/2004 ja sen toimipaikka on Tukholmassa;  
B. ottaa huomioon, että parlamentti myönsi 10. toukokuuta 2012 keskuksen johtajalle vastuuvapauden 
keskuksen talousarvion toteuttamisesta varainhoitovuonna 2010 (  6 ) ja vastuuvapauspäätökseen liitetyssä 
päätöslauselmassa se muun muassa  
— kehotti keskusta ryhtymään riittäviin toimiin palvelukseenottomenettelyidensä avoimuuden takaa ­
miseksi,FI L 308/204 Euroopan unionin virallinen lehti 16.11.2013  
( 1 ) EUVL C 388, 15.12.2012, s. 66.  
( 2 ) EYVL L 248, 16.9.2002, s. 1.  
( 3 ) EUVL L 298, 26.10.2012, s. 1.  
( 4 ) EUVL L 142, 30.4.2004, s. 1.  
( 5 ) EYVL L 357, 31.12.2002, s. 72.  
( 6 ) EUVL L 286, 17.10.2012, s. 184.
— oli huolissaan siitä, että siirtojen suuri määrä, johon liittyi siirtovelkojen alhainen määrä, oli liiallinen 
ja vastoin talousarvion vuotuisuuden periaatetta,  
— katsoi, että keskus on tärkeä unionin elin, joka tehostaa ja kehittää eurooppalaista tautien seurantaa, 
arvioi tunnettuja ja uusia ihmisten terveyttä uhkaavia tartuntatauteja ja tiedottaa niistä ja kerää 
eurooppalaista terveyteen liittyvää tietoa;  
C. ottaa huomioon, että kertomuksessaan keskuksen tilinpäätöksestä varainhoitovuodelta 2011 tilintarkas ­
tustuomioistuin sisällytti lausumaansa huomautuksia erään vuonna 2009 tehdyn puitesopimuksen 
hallinnoinnissa esiintyneiden sääntöjenvastaisuuksien vuoksi; toteaa tämän johtuneen siitä, että keskus 
muutti sopimusta jälkeenpäin, jolloin maksut ylittivät asetetun enimmäismäärän ja niitä pidettiin sään ­
töjenvastaisina ja myös niiden määrä ylitti olennaisuusrajan;  
D. ottaa huomioon, että keskuksen talousarvio vuodeksi 2011 oli 56 656 000 euroa, kun se oli 
57 800 000 euroa vuonna 2010, mikä merkitsee 2 prosentin vähennystä;  
E. ottaa huomioon, että unionin maksuosuus keskuksen talousarvioon vuonna 2011 oli 55 400 000 
euroa;  
Talousarvio- ja varainhallinto  
1. toteaa, että vuosi 2011 oli ensimmäinen vuosi, jolloin keskus sai tilintarkastustuomioistuimelta huo ­
mautuksia sisältävän lausuman;  
2. panee huolestuneena merkille, että tilintarkastustuomioistuimen mukaan keskus teki vuonna 2009 
puitesopimuksen, jonka enimmäismäärä oli 9 miljoonaa euroa ja joka salli erillissopimukset valittujen 
tavarantoimittajien kanssa kyseiseen määrään saakka; panee merkille, että sopimuksiin jälkeenpäin 
tehtyjen muutosten vuoksi sopimusten arvo kasvoi 14,9 miljoonaan euroon ja maksujen määrä oli 
vuoden 2011 lopussa yhteensä 12,2 miljoonaa euroa, josta oli vuonna 2011 maksettu 3,2 miljoonaa 
euroa; huomauttaa, että puitesopimuksessa asetetun 9 miljoonan euron enimmäismäärän ylittävät si ­
toumukset ja maksut ovat sääntöjenvastaisia;  
3. ottaa huomioon, että keskuksen mukaan  
— julkaistussa puitesopimusilmoituksessa vähimmäismääräksi ilmoitettiin 3 000 000 euroa vuodessa, 
mutta allekirjoitetuissa puitesopimuksissa sopimusten arvoa ei mainittu ja kuhunkin allekirjoitettuun 
sopimukseen sisältyvässä I.1 artiklassa (sopimuksen aihe) täsmennettiin, että sopimuksen allekirjoit ­
taminen ei velvoita keskusta hankintaan;  
— sovittujen palvelujen tarjoaminen on varmennettu ja ennakot maksettu varainhoitoasetuksessa sää ­
dettyjen menettelyjen mukaisesti, kaikki maksut tarjotuista palveluista on suoritettu laillisesti eikä 
varoja ole menetetty;  
— puitesopimukset myönnettiin julkisen hankintamenettelyn perusteella varainhoitoasetuksessa tarkoi ­
tettua avointa menettelyä ja keskuksen sisäistä menettelyä noudattaen, jotta varmistettaisiin paras 
vastine rahoille, todellinen kilpailu ja avoimuus; ottaa myös huomioon, ettei ole osoitettu, että 
ketään osapuolta olisi hankintamenettelyssä tai sitä seuranneissa sopimuksissa syrjitty;  
4. panee merkille, että keskus pyysi tilintarkastustuomioistuimelta neuvoja lisätoimien suhteen heti kun 
sääntöjenvastaisuus oli havaittu ja ryhtyi toimiin tilanteen korjaamiseksi keskittämällä kaikki tietotek ­
niset palvelut ja toteuttamalla lisätoimia estääkseen mahdolliset sääntöjenvastaisuudet tulevaisuudessa;  
5. palauttaa mieliin, että keskuksen kokonaistalousarvio vuodeksi 2011 oli 56 656 000 euroa, josta 
1 256 000 euroa oli Euroopan vapaakauppaliiton maiden maksuosuutta;  
6. toteaa, että vuoden 2011 tilinpäätöksen mukaan talousarvion toteutus oli vuoden 2011 lopussa hieman 
kohentunut: maksusitoumusmäärärahojen käyttöaste oli yli 96 prosenttia eli 54,5 miljoonaa euroa, kun 
se vuonna 2010 oli 95 prosenttia;FI 16.11.2013 Euroopan unionin virallinen lehti L 308/205
Toiminnan tuloksellisuus  
7. toteaa, että talousarvion maksumäärärahojen käyttöaste nousi 8 prosenttia vuodesta 2010 ja oli 76 pro ­
senttia koko talousarviosta, kun se vuonna 2010 oli 68 prosenttia; pitää tätä jo myönteisenä saavutuk ­
sena edeltävän vuoden 68 prosenttiin verrattuna, mutta toteaa, että keskuksen on vielä toteutettava 
lisätoimia tämän asian suhteen;  
Kirjanpitojärjestelmä  
8. toteaa, että tilinpäätöksen mukaan vuosi 2010 oli ensimmäinen kokonainen vuosi, jolloin keskus pani 
koko vuotta koskevan talousarvionsa täytäntöön komission integroidun talousarvio- ja kirjanpitojärjes ­
telmän (WF) mukaisesti;  
Määrärahasiirrot varainhoitovuodelta toiselle  
9. toteaa olevansa erittäin huolissaan siitä, että tilintarkastustuomioistuimen kertomuksen mukaan vuonna 
2011 määrärahoja siirrettiin runsaasti edellisen vuoden tavoin seuraavalle varainhoitovuodelle; huoma ­
uttaa, että koko vuoden 2011 talousarviosta vuodelle 2012 siirrettiin 11 miljoonaa euroa (20 prosent ­
tia), muun muassa 38 prosenttia osaston 3 (toimintamenot) määrärahoista; kehottaa keskusta tiedotta ­
maan vastuuvapauden myöntävälle viranomaiselle toimista, joita se on toteuttanut tilanteen korjaa ­
miseksi, koska vuodelta toiselle tehtävien siirtojen suuri osuus, johon liittyy siirtovelkojen alhainen 
määrä (5,4 miljoonaa euroa), on vastoin talousarvion vuotuisuuden periaatetta;  
Avustusten myöntäminen  
10. toteaa, että tilintarkastustuomioistuimen kertomuksen mukaan yksi vuonna 2011 tehty 0,2 miljoonan 
euron avustussopimus allekirjoitettiin vasta sen jälkeen, kun toiminnan alkamisesta oli kulunut yli neljä 
kuukautta; panee tyytyväisenä merkille keskuksen parantaneen sopimusten hallinnointimenettelyjään;  
Hankinnat  
11. huomauttaa, että vuoden 2011 tilinpäätöksen mukaan hankintayksikkö tuki 60:tä avointa menettelyä, 
59:ää tarjouspyyntömenettelyä ja yhtä ehdotuspyyntömenettelyä sekä 46:ta uudelleenkilpailuttamisme ­
nettelyä (tietotekniset puitesopimukset); toteaa lisäksi, että päätökseen saatettiin neljätoista arvoltaan yli 
25 000 euron suuruista neuvottelumenettelyä, joista yhden arvo ylitti 60 000 euroa;  
12. panee merkille keskuksen johtajan vastuuvapauden myöntävälle viranomaiselle toimittaman kertomuk ­
sen toimenpiteistä, joita on toteutettu vastuuvapauden myöntävän viranomaisen varainhoitovuotta 
2010 koskevien huomautusten johdosta, ja toteaa, että avoimista hankintamenettelyistä kymmentä 
lukuun ottamatta kaikki saatettiin menestyksekkäästi päätökseen ja niiden perusteella tehtiin yksi tai 
useampi sopimus ja että neuvottelumenettelyistä kaikki viittä lukuun ottamatta johtivat sopimukseen; 
kehottaa keskusta toimittamaan vastuuvapauden myöntävälle viranomaiselle kutakin hankintamenette ­
lyä koskevia tarkempia tuloksia;  
Palvelukseenottomenettelyt  
13. toteaa, että tilinpäätöksen mukaan keskuksen henkilöstötaulukon 200 toimesta oli 31. joulukuuta 2011 
täytetty 177 väliaikaisen toimihenkilön tointa; arvioi, että jotkut henkilöstösääntöjen säännöksistä 
voivat olla hallinnollisesti huomattavan raskaita; kannustaa sen vuoksi komissiota antamaan virastoille 
mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;  
14. on tyytyväinen keskuksen tammikuussa 2012 käyttöönottamiin tarkistettuihin sisäisiin palvelukseen ­
ottomenettelyihin;  
15. pitää tärkeänä keskuksen sisäisten palvelukseenotto- ja valintamenettelyjen tarkistamista, koska tilintar ­
kastustuomioistuin havaitsi niissä heikkouksia; kehottaa noudattamaan uusia sääntöjä tarkasti ja valvoo 
täytäntöönpanoa edelleen;  
16. pyytää keskukselta lisätietoja toimien täyttöasteesta;FI L 308/206 Euroopan unionin virallinen lehti 16.11.2013
Sisäinen tarkastus  
17. panee merkille, että sisäisen valvonnan järjestelmän toteuttamista tarkasteltiin uudelleen osana vuosi ­
kertomukseen 2011 liittyviä toimia; panee erityisesti merkille, että yhtä toiminnan arviointiin liittyvää 
standardia ei ollut pantu lainkaan täytäntöön ja kolme muuta oli pantu täytäntöön vain osittain, mutta 
toteaa, että loput standardeista oli pantu täytäntöön kokonaan tai lähes kokonaan; kehottaa keskusta 
toimimaan tässä suhteessa ripeästi ja tiedottamaan vastuuvapauden myöntävälle viranomaiselle asian 
etenemisestä;  
18. viittaa vastuuvapauden myöntämistä koskevaan päätökseen liittyvien muiden, luonteeltaan yleisten 
huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 
17. huhtikuuta 2013 antamaansa päätöslauselmaan (  1 ).FI 16.11.2013 Euroopan unionin virallinen lehti L 308/207  
( 1 ) Hyväksytyt tekstit, P7_TA(2013)0134 (katso tämän virallisen lehden sivu 374).